《风入松 赠画师》
元代·沈禧

隐君家住白云深。华发已骎骎。芒鞋蹋破莓苔径，何曾惮、石磴崎嵚。

问酒每过村店，访僧时叩禅林。

归来高卧北窗阴。名利不关心。半生清乐甘吾分，箪瓢饮、不慕腰金。

胸次包含丘壑，笔端幻出云岑。

作者简介：沈禧[元]（约公元一三五四年前后在世），字廷锡，吴兴人。生卒年及生平均不详，约元惠宗至正中前后在世。工词善曲，有竹窗词一卷，（今存强村丛书中）散曲八套；亦单行，名曰竹窗乐府。